
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 283 


20 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θα απασχολη¬ 
θούν στη Γενική Γραμματεία Δημόσιας Διοίκησης 
του Υπουργείου Εσωτερικών, Δημ. Διοίκησης και 
Αποκέντρωσης με σύμβαση μίσθωσης έργου .... 

Έναρξη λειτουργίας του συστήματος των τηλεφωνικών 
αιτήσεων για την έκδοση πιστοποιητικών Στρατολο¬ 
γικής Κατάστασης Τύπου Α και Β . 

Σύσταση Επιτροπής Εκπροσώπων της Εθνικής Συντο¬ 
νιστικής Επιτροπής για το ΕΥΡΩ. 

Σύσταση Γραφείου Νομικού Συμβούλου του Ν.Σ.Κ. στο 
Γεωπονικό Πανεπιστήμιο Αθηνών. 

Σύσταση Γραφείου Νομικού Συμβούλου του Ν.Σ.Κ. 
στην Ανώτατη Σχολή Καλών Τεχνών. 

Συγκρότηση Ανώτατου Πειθαρχικού Συμβουλίου κατά 
το άρθρο 91 του Συντάγματος. 

Διόρθωση τροποποίησης απόφασης Ο.Ε.Υ. Δήμου Σα- 
μίων Ν. Σάμου. 

Σύσταση Δημοτικού Νομικού Προσώπου στο Δήμο 
Σερβίων Ν. Κοζάνης με την επωνυμία «Παιδικός 
Σταθμός Δήμου Σερβίων. 

Διορθώσεις Σφαλμάτων 

Διορθώσεις σφαλμάτων στη Γ2/6953/28.11.97 από¬ 
φαση ΥΠ.Ε.Π.Θ. 

Διορθώσεις σφαλμάτων στην ΥΠΠΟ/ΑΡΧ/Α1/Φ24/ 
62951/3709/18.12.1997 απόφαση Υπουργού Πο¬ 
λιτισμού . 

Διορθώσεις σφαλμάτων στην 4409/12.8.97 απόφαση 
Γενικού Γραμματέα Περιφ. Νότιου Αιγαίου. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ.35/6351 (1) 

Καθορισμός αριθμού προσώπων που θα απασχοληθούν 
στη Γενική Γραμματεία Δημόσιας Διοίκησης του 
Υπουργείου Εσωτερικών, Δημ. Διοίκησης και Αποκέ¬ 
ντρωσης με σύμβαση μίσθωσης έργου. 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόιμη: 

1, Τις διατάξεις: 

α) Του άρθρου 15 του Ν. 1735/87 (ΦΕΚ 195/Α/ 
11.11.87) «Προσλήψεις στο Δημόσιο Τομέα, κοινωνικός 
έλεγχος στη Δημόσια Διοίκηση, Πολιτικά Δικαιώματα και 
άλλες διατάξεις», σε συνδυασμό με αυτές του άρθρου 6 
του Ν. 2527/1997 (ΦΕΚ 206/Α78.10.97) «Τροποποίηση 
και συμπλήρωση διατάξεων του Ν. 2190/1994 και άλλες 
διατάξεις». 

β) Του άρθρου 1 παρ. 2α του Ν. 2469/97 (ΦΕΚ 38/Α / 
97), το οποίο αντικατέστησε το πρώτο εδάφιο της παρ. 2 
του άρθρου 29Α του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα», όπως προστέ¬ 
θηκε με το άρθρο 27 του Ν. 2081/92 (ΦΕΚ 154/Α/ 
92). 

γ) Του άρθρου 22 παρ. 3 του Ν. 2362/95 (ΦΕΚ 247/Α / 
27.11,95) «περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

δ) Του άρθρου 21 παρ. 16 του Ν. 2190/1994 (ΦΕΚ 28/ 
Α73.3.94) «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

ε) Του Π. Δ/τος 373/14.9.1995 (ΦΕΚ 201 /Α714.9.95) 
«Συγχώνευση των Υπουργείων Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των αρ¬ 
μοδιοτήτων του». 

στ) Του Π. Δ/τος 400/1.11.995 (ΦΕΚ 226/Α /1.11.95) 
«Σύσταση Γενικής Γραμματείας Δημόσιας Διοίκησης στο 

Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορ: :6ς των αρμοδιοτήτων της». 

2. Την αριθμ. ΔΙΔΚ/Φ.1/20199/5.9.1997 (ΦΕΚ 801/ 
Β75.9.97) Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης», όπως τροποποιήθηκε με την αριθμ. ΔΙΔΚ/Φ.1/ 
23470/20.10.1997 (ΦΕΚ 924/Β/20.10.97) κοινή από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης. 

3. Την αριθμ. 1107147/1239/0006Α/4.10.96 (ΦΕΚ 
922/Β77.10.96) Κοινή Απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

4. Την αριθμ. ΔΙΔΚ/Φ.35/25288/13.11.1997 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης «Διαπίστωση του απρόβλεπτου και επεί¬ 
γοντος της ανάγκης για ανάθεση με σύμβαση έργου σε 
ένα (1) μεταφραστή». 

5. Την ΠΎ.Σ. 53/1.8.1997 (ΦΕΚ 158/Α/1.8.97) «Πα¬ 
ράταση της ισχύος της ΠΎ.Σ. 236/7.7.1994 (ΦΕΚ 115/ 
Α77.7.94) «Έγκριση διορισμών και προσλήψεων στο Δη¬ 
μόσιο Τομέα από 1.8.1994 έως 31.7.1995», ως ισχύει 
μετά την εφαρμογή των ΠΎ.Σ. 311/1994, 422/1994, 
193/1995, 276/1995, 258/1996 και των διατάξεων του 
άρθρου 1 παρ. 51 του Ν. 2412/1996 έως 31.7,1998». 

6. Την ΠΎ.Σ. 4/23.2.1998, με την οποία χορηγήθηκε η 
απαιτοϋμενη έγκριση για την απασχόληση ενός (1) μετα¬ 
φραστή, με σύμβαση μίσθωσης έργου, στη Γενική Γραμ¬ 
ματεία Δημόσιας Διοίκησης του Υπουργείου Εσωτερικών, 
Δημόσιας Διοίκησης και Αποκέντρωσης. 

7. Το γεγονός ότι από τις διατάξεις της απόφασης αυτής 
προκαλείται δαπάνη ποσού εξακοσίων σαράντα χιλιάδων 
εκατόν πενήντα 640.150 δρχ., που θα βαρύνει τις πιστώ¬ 
σεις του προϋπολογισμού της Γενικής Γραμματείας Δημό¬ 
σιας Διοίκησης του Υπουργείου Εσωτερικών, Δημ. Δ/σης 
και Αποκέντρωσης και συγκεκριμένα του ΚΑΕ 0871 του 
φορέα 07 - 150, στον οποίο έχει γίνει η σχετική δέ¬ 
σμευση. 

8. Τις ειδικές επιτακτικές υπηρεσιακές ανάγκες, απο¬ 
φασίζουμε: 

1) Καθορίζουμε ένας (1) μεταφραστής να απασχοληθεί 
στη Γ ενική Γ ραμματεία Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης με σύμβαση μίσθωσης έργου, σύμφωνα με τις διατά¬ 
ξεις των άρθρων 681 κε του Αστικού Κώδικα. 

2) Το έργο το οποίο έχει ήδη εκτελεστοί, από το συμβα- 
σιούχο, συνΐστατο στη μετάφραση 155 σελίδων (εισηγή¬ 
σεων) από τη Γαλλική και Αγγλική γλώσσα στην Ελληνική, 
στα πλαίσια της Περιφερειακής Διάσκεψης με θέμα «Δη¬ 
μόσια Διοίκηση σε Μετάβαση», που συνδιοργάνωσε το 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης, με το Τμήμα Οικονομικών και Κοινωνικών Υπο¬ 
θέσεων του ΟΗΕ και πραγματοποιήθηκε από 17 έως και 


20 Νοεμβρίου 1997 στη Θεσσαλονίκη (Ξενοδοχείο ΜΑ¬ 
ΚΕΔΟΝΙΑ ΠΑΛΛΑΣ). 

3) Το συνολικό ποσό της αμοιβής του έργου, ορίζεται σε 
εξακόσιες σαράντα χιλιάδες εκατόν πενήντα 640.150 
δραχμές. 

4) Για την καταβολή της προαναφερόμενης αμοιβής 
απαιτείται βεβαίωση της Διεύθυνσης Διεθνών Σχέσεων, 
της Γενικής Διεύθυνσης Διοικητικού Εκσυγχρονισμού της 
Υπηρεσίας μας, για την πληρότητα και αρτιότητα του πσ- 
ραληφθέντος έργου. 

5) Το προαναφερόμενο έργο, αφορά εργασίες που δεν 
ανάγονται στον κύκλο των συνήθων καθηκόντων των 
υπαλλήλων της Γ ενικής Γ ραμματείας Δημόσιας Διοίκησης 
του Υπουργείου Εσωτερικών, Δημόσιας Διοίκησης και 
Αποκέντρωσης, δεδομένου ότι στη Γ.Γ.Δ.Δ. δεν υφίστα- 
νται οργανικές θέσεις μεταφραστών για τη Γαλλική και Αγ¬ 
γλική Γλώσσα (σχετική η από 17.12.1997 βεβαίωση της Δ/ 
νσης Διεθνών Σχέσεων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 1998 

οι ΥΦΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

-*- 

Αριθ. ΔΙΣΚΠΟ/Φ-29/6340 (2) 

Έναρξη λειτουργίας του συστήματος των τηλεφωνικών αι¬ 
τήσεων για την έκδοση πιστοποιητικών Στρατολογικής 

Κατάστασης Τύπου Α και Β. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 22 του Ν. 2539/97 (ΦΕΚ 244Α7 
4.12.97). 

β) του άρθρου 29Α’ του Ν. 1558/1985, όπως προστέ¬ 
θηκε με το άρθρο 27 του Ν. 2081/1992 και τροποποιή¬ 
θηκε το άρθρο 27 του Ν. 2081/1992 και τροποποιήθηκε 
με τις διατάξεις του εδαφίου α' της παρ. 2 του άρθρου 1 
του Ν. 2469/1997 (ΦΕΚ 38Α71997). 

2. Την ΔΙΔΚ/Φ1 /20199/5.9.97 (ΦΕΚ 801 Β') κοινή 
απόφαση ίου Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης», όπως τροποποιήθηκε 
με την όμοια απόφαση ΔΙΔΚ/Δ1/23470/20.10.97 (ΦΕΚ 
924Β’). 

3. Το γεγονός ότι από τις διατάξεις της απόφασης αυτής 
δενπροκαλείαι δαπάνη σε βάρος του κρατικού προϋπολο¬ 
γισμού, αποφασίζουμε: 

Η έναρξη λειτουργίας του συστήματος των τηλεφωνι- 

κών αιτήσεων για την έκδοση των Πιστοποιητικών Στρατο¬ 
λογικής Κατάστασης Τύπου Α’ και Β’ ορίζεται την 30η 
Μαρτίου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 1998 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. 748 (3) 

Σύσταση Επιτροπής Εκπροσώπων της Εθνικής Συντονι¬ 
στικής Επιτροπής για το ΕΥΡΩ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/τ. Α’), όπως ισχύει. 

2. Την απόφαση του Πρωθυπουργού της 28 Ιανουάριου 
1998 για τη σύσταση της Εθνικής Συντονιστικής Επιτρο¬ 
πής για το ΕΥΡΩ. 

3. Τις αποφάσεις των Ευρωπαϊκών Συμβουλίων: Μαδρί¬ 
της, Φλωρεντίας, Δουβλίνου, Άμστερνταμ και Λουξεμ¬ 
βούργου, σχετικά με τις τεχνικές προετοιμασίες για τη με¬ 
τάβαση στο τρίτο στάδιο της ΟΝΕ και την καθιέρωση του 
ΕΥΡΩ ως Ενιαίου Νομίσματος στην Ευρωπαϊκή Ένωση, 
αποφασίζει: 

Άρθρο 1 

Συνιστάται «Επιτροπή Εκπροσώπων της Εθνικής Συντο¬ 
νιστικής Επιτροπής για το ΕΥΡΩ» μέλη της οποίας ορίζο¬ 
νται οι εξής: 

Γεώργιος Παπάίωάννου, Γενικός Γραμματέας ΥΠΕΘΟ 
ως Πρόεδρος με αναπληρωτή τον Κων/νο Μασούρα, Διευ¬ 
θυντή του ΥΠΕΘΟ. 

Πέτρος Κυριαζής, Αντιπρόεδρος του Νομικού Συμβου¬ 
λίου του Κράτους. 

Παναγιώτης θωμόπουλος, Υποδιοικητής της Τράπεζας 
της Ελλάδος. 

Νικόλαος Καραμούζης, Υποδιοικητής της Εθνικής Τρά¬ 
πεζας της Ελλάδος, Ένωση Ελληνικών Τραπεζών (ΕΕΤ). 

Απόστολος Κοιμήσης, Γεν. Γραμματέας Κεντρικής 
Ένωσης Δήμων και Κοινοτήτων Ελλάδος (ΚΕΔΚΕ). 

Αρετή Ασημακοπούλου, Γεν. Δ/ντρια του Υπουργείου 
Οικονομικών. 

Κων/να Γκολφινοπούλου, Γεν. Δ/ντρια της Εθνικής 
Στατιστικής Υπηρεσίας Ελλάδος (ΕΣΥΕ). 

Ντίνα Λάζσρη, Οικονομικό Γραφείο του Πρωθυπουρ¬ 
γού. 

Σοφία Αθανασοπούλου, υπεύθυνη Τμήματος Διεθνών 
Σχέσεων του Χρηματιστηρίου Αξιών Αθηνών (ΧΑΑ). 

Α. Τορτοπίδης, συντονιστής Έρευνας και Ανάλυσης, 
Σύνδεσμος Ελληνικών Βιομηχανιών (ΣΕΒ). 

Δημήτριος Δηναλάτος, Σύμβουλος Δ.Σ. του Εμπορικού 
και Βιομηχανικού Επιμελητηρίου Αθηνών (ΕΒΕΑ). 

Μιχαήλ Γκλεζάκος, Καθηγητής Πανεπιστημίου Πειραιά, 
Οικονομικό Επιμελητήριο της Ελλάδος (ΟΕΕ). 


Σάββας Ρομπόλης, Ινστιτούτο Εργασίας, Γενική Συνο¬ 
μοσπονδία Εργατών Ελλάδος (ΓΣΕΕ). 

Γ. ΝικολοΟζος, Γενική Συνομοσπονδία Επαγγελματιών, 
Βιοτεχνών, Εμπόρων Ελλάδος (ΓΣΕΒΕΕ). 

Αλεξ. Δρακάχος, Πρόεδρος Εμπορικού Συλλόγου Αθη¬ 
νών, Εθνική Συνομοσπονδία Ελληνικού Εμπορίου. 

Μαργαρίτα Κατσίμη, Μονάδα Οικονομικής Ανάλυσης 
του Συμβουλίου Οικονομικών Εμπειρογνωμόνων (ΣΟΕ), 
ΥΠΕΘΟ. 

Άρθρο 2 

Η «Επιτροπή Εκπροσώπων» λειτουργεί υπό την επί¬ 
βλεψη της Εθνικής Συντονιστικής Επιτροπής για το 
ΕΥΡΩ, και έργο της είναι: 

1. Η προετοιμασία και η παρακολούθηση της υλοποίη¬ 
σης του σχεδίου μετάβασης της Χώρας στο ΕΥΡΩ. 

2. Η επεξεργασία των προτάσεων των ενδιαφερομένων 
κοινωνικοοικονομικών φορέων του Δημοσίου και του Ιδιω¬ 
τικού Τομέα στο πλαίσιο της ολοκληρωμένης Εθνικής 
στρατηγικής για τη μετάβαση της Χώρας στο Ενιαίο νόμι¬ 
σμα. 

3. Η προετοιμασία του προγράμματος προβολής, ο συ¬ 
ντονισμός και η στήριξη των δράσεων των φορέων ενημέ¬ 
ρωσης και π προώθηση της επικοίνωνιακής στρατηγικής 
της Χώρας για το ΕΥΡΩ γενικότερα. 

4. Ο συντονισμός της δράσης και η παρακολούθηση της 
υλοποίησης του έργου των κατά θεματική ενότητα ομά¬ 
δων εργασίας μελέτης για το ΕΥΡΩ. 

5. Η επεξεργασία των Ελληνικών θέσεων στην Ευρω¬ 
παϊκή Ένωση, σε συνεργασία με τους κατά περίπτωση αρ¬ 
μόδιους φορείς, σχετικά με την μετάβαση της Χώρας στο 
ΕΥΡΩ. 

Άρθρο 3 

1. Για την εκπλήρωση της αποστολής της η «Επιτροπή 
Εκπροσώπων» συνεργάζεται με υπηρεσίες και φορείς του 
Δημοσίου, του ευρύτερου Δημόσιου και Ιδιωτικού τομέα 
καθώς και επιστημονικούς φορείς, οι οποίοι οφείλουν να 
την συνδράμουν στο έργο της και να παρέχουν σ’ αυτή τις 
απαραίτητες πληροφορίες και στοιχεία. 

2. Ο Πρόεδρος μπορεί να καλεί στις συνεδριάσεις της 
Επιτροπής τους συντονιστές των επιμέρους ομάδων ερ¬ 
γασίας για χο ΕΥΡΩ, καθώς και εκπροσώπους άλλων, 
κατά περίπτωση, αρμοδίων φορέων για θέματα της αρμο- 
διότητάς τους. 

3. Ο Πρόεδρος ενημερώνει τακτικά για την πορεία του 
έργου της «Επιτροπής Εκπροσώπων» την Εθνική Συντονι¬ 
στική Επιτροπή για το ΕΥΡΩ», η οποία και αποφασίζει για 
σοβαρά ζητήματα της αρμοδιότητάς της. 

Άρθρο 4 

1. Ο Πρόεδρος συγκαλεί την «Επιτροπή Εκπροσώπων» 
και συντονίζει τις εργασίες της. Σε περίπτωση απουσίας ή 
κωλύματος, τον Πρόεδρο της «Επιτροπής Εκπροσώπων» 
αναπληρώνει ο νόμικος Αναπληρωτής του. 

2. Καθήκοντα Γραμματέα της «Επιτροπής Εκπροσώ¬ 
πων» ασκεί ο Γραμματέας της Εθνικής Συντονιστικής Επι¬ 
τροπής ΕΥΡΩ, ενώ την εν γένει γραμματειακή υποστήριξη 

αυτής παρέχει η Διεύθυνση Δημοσιονομικών Σχέσεων με 
την Ευρωπαϊκή Ένωση του Γενικού Λογιστηρίου του Κρά¬ 
τους. 

Άρθρο 5 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Μαρτίου 1998 

Ο ΥΠΟΥΡΓΟΣ 

ΓΙΑΝΝΟΣ Π ΑΠΑΝΤΩΝ! ΟΥ 

- + - 

Αριθ. 135 (4) 

Σύσταση Γ ραφείου Νομικού Συμβούλου του Ν.Σ.Κ. στο 
Γεωπονικό Πανεπιστήμιο Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Ν. 1884/1990 
«Διαρρυθμίσεις στην έμμεση φορολογία και άλλες διατά¬ 
ξεις» (ΦΕΚ Α781), με το οποίο ανασυνεστήθη το Νομικό 
Συμβούλιο του Κράτους. 

2. Τις διατάξεις του άρθρου 17 του Π.Δ. 282/1996 «Ορ¬ 
γανισμός του Νομικού Συμβουλίου του Κράτους» (ΦΕΚ Α7 
199). 

3. Τις διατάξεις του άρθρου 19 παρ. 26 του Ν. 2386/ 
1996 (ΦΕΚ τ. Α /43). 

4. Τη σύμφωνη γνώμη του Υπουργού Εθνικής Παιδείας 
και θρησκευμάτων, η οποία διετυπώθη στο υπ’ αριθ. 
πρωτ. Β1/229/29.4.1997 έγγραφό του προς τον Πρόε¬ 
δρο του Νομικού Συμβουλίου του Κράτους. 

5. Το γεγονός ότι με την παρούσα δεν προκαλεϊται δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Τη σύσταση Γ ραφείου Νομικού Συμβούλου του Νομικού 
Συμβουλίου του Κράτους στο Γεωπονικό Πανεπιστήμιο 
Αθηνών, που θα λειτουργεί σύμφωνα με τα οριζόμενα 
στον Οργανισμό του Νομικού Συμβουλίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 134 (5) 

Σύσταση Γραφείου Νομικού Συμβούλου του Ν.Σ.Κ. στην 
Ανωτάτπ Σχολή Καλών Τεχνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Ν. 1884/1990 
«Διαρρυθμίσεις στην έμμεση φορολογία και άλλες διατά¬ 
ξεις» (ΦΕΚ Α 781), με το οποίο ανασυνεστήθη το Νομικό 
Συμβούλιο του Κράτους. 

2. Τις διατάξεις του άρθρου 17 του Π.Δ. 282/1996 «Ορ¬ 


γανισμός του Νομικού Συμβουλίου του Κράτους» (ΦΕΚ Α7 
199). 

3. Τις διατάξεις του άρθρου 19 παρ. 26 του Ν. 2386/ 
1996 (ΦΕΚ τ. Α743). 

4. Τη σύμφωνη γνώμη του Υπουργού Εθνικής Παιδείας 
και θρησκευμάτων, η οποία διετυπώθη στο υπ' αριθ. 
πρωτ. Β 1/467/26.8.1996 έγγραφό του προς τον Πρόε¬ 
δρο του Νομικού Συμβουλίου του Κράτους. 

5. Το γεγονός ότι με την παρούσα δεν προκαλεϊται δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Τη σύσταση Γ ραφείου Νομικού Συμβούλου του Νομικού 
Συμβουλίου του Κράτους στην Ανωτάτη Σχολή Καλών Τε¬ 
χνών, που θα λειτουργεί σύμφωνα με τα οριζόμενα στον 
Οργανισμό του Νομικού Συμβουλίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 27589 (6) 

Συγκρότηση Ανωτάτου Πειθαρχικού Συμβουλίου κατά το 
άρθρο 91 του Συντάγματος. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 91 του Συντάγματος, β) 
του άρθρου 96 του Κώδικα Οργανισμού Δικαστηρίων και 
Κατάστασης Δικαστικών Λειτουργών (κυρωτικός νόνος 
1756/1988, ΦΕΚ 35 τ. Α’) και γ) του άρθρου 16 του Ν. 
2172/1993 (ΦΕΚ 207 τ.Α ). 

2. Το υπ' αριθμ. 16/2.2.1998 Πρακτικό Συνεδρίασης 
του Συμβουλίου της Επικράτειας. 

3. Το γεγονός ότι η εν λόγω απόφαση δεν προκαλεΐ δα¬ 
πάνη σε βάρος του Κρατικού Προϋπολογισού συγκρο¬ 
τούμε: 

Το κατά το άρθρο 91 του Συντάγματος Ανώτατο Πει¬ 
θαρχικό Συμβούλιο για την, από 1ης Ιανουάριου 1998 μέ¬ 
χρι 31 Δεκεμβρίου 1998, χρονική περίοδο, αποτελούμενο 
από τον Πρόεδρο του Συμβουλίου της Επικράτειας, ως 
Πρόεδρο και από τα κάτωθι μέλη που κληρώθηκαν από το 
Συμβούλιο της Επικράτειας, κατά τη συνεδρίαση της 2ας 
Φεβρουαρίου 1998. 

Α. Από τα μέλη του Συμβουλίου της Επικράτειας: Στυ¬ 
λιανό Σαρηβαλάση και Φιλικτήμονα Αρναούτογλου, Συμ¬ 
βούλους της Επικράτειας, ως τακτικά μέλη και Σωτήριο 
Ρίζο και Θεόφιλο Χατζηπαύλου, Συμβούλους της Επικρά¬ 
τειας, ως αναπληρωματικά μέλη. 

Β. Από τα μέλη του Αρείου Πάγου: Διονύσιο Κατσιρέα, 
Αντιπρόεδρο του Αρείου Πάγου και Προκόπιο Μόκο, Αρε¬ 
οπαγίτη, ως τακτικά μέλη και Δημήτριο Γουργουράκη και 
Χαράλαμπο Μυρσινιά, Αντιπροέδρους του Αρείου Πάγου, 
ως αναπληρωματικά μέλη. 

Γ. Από τα μέλη του Ελεγκτικού Συνεδρίου: Κωνσταντίνο 
Ρίζο και Αθανάσιο Μπαλκίζα, Συμβούλου του Ελεγκτικού 

Συνεδρίου, ως τακτικά μέλη και Δημήτριο Μαυρουδέα και 
Γεώργιο Κοκολάκη, Αντιπροέδρους του Ελεγκτικού Συνε¬ 
δρίου, ως αναπληρωματικά μέλη. 

Δ. Από τους καθηγητές Α βαθμίδας νομικών μαθημάτων 
των νομικών σχολών του Πανεπιστημίου της Χώρας: Νικό¬ 
λαο Κλαμαρή, καθηγητή Νομικής Σχολής Πανεπιστημίου 
Αθηνών και Λάμπρο Μαργαρίτη, καθηγητή Νομικής Σχο¬ 
λής Αριστοτελείου Πανεπιστημίου Θεσσαλονίκης, ως τα¬ 
κτικά μέλη και Στέργιο Αλεξιάδη, καθηγητή Νομικής Σχο¬ 
λής Αριστοτελείου Πανεπιστημίου Θεσσαλονίκης και Νι¬ 
κόλαο Αλιβιζάτο, καθηγητή Νομικής Σχολής Πανεπιστη¬ 
μίου Αθηνών, ως αναπληρωματικά μέλη. 

Το Ανώτατο Πειθαρχικό Συμβούλιο τελεί υπό την Προε¬ 
δρία του Προέδρου του Αρείου Πάγου, σε περίπτωση που 
τούτο κρίνει επί πειθαρχικού αδικήματος μέλους του 
Συμβουλίου της Επικράτειας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Μαρτίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΕΣ 732 < 7 > 

Διόρθωση τροποποίησης απόφασης Ο.Ε.Υ. Δήμου Σαμίων 
Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόιμη: 

1. Την απόφαση μας 4201/7.10.1997 «τροποποίηση 
Οργανισμού Εσωτερικής Υπηρεσίας Δήμου Σαμίων» Νο¬ 
μού Σάμου, όπως δημοσιεύτηκε στο Φ.Ε.Κ. 955/ 
24.10.1997 τ. Β' 

2. Την αρ. 188/22.12.1997 απόφαση του Δημοτικού 
Συμβουλίου Σαμίων Ν. Σάμου «Διόρθωση ημαρτημένων 
εις τον Ο.Ε.Υ. του Δήμου Σαμίων». 

3. Την σύμφωνη γνωμοδότηση του Υπηρεσιακού Συμ¬ 
βουλίου Ο.Τ.Α. Νομού Σάμου, όπως διατυπώθηκε στο 
πρακτικό του αριθ. 1/28.1.1998 αποφασίζουμε: 

Εγκρίνουμε την αρ. 188/22.12.1997 απόφαση του Δη¬ 
μοτικού Συμβουλίου Σαμιών Νομού Σάμου, με την οποία 
διορθώνονται οι αρ. 107/18.8.1997 και 205/30.10.1996 
όμοιες αποφάσεις του Δημοτικού Συμβουλίου Σαμίων, ως 
προς το άρθρο 3 ως εξής: 

Α. Προστίθεται μία (1) θέση ΔΕ 15 Δημοτικών Εισπρα- 
κτόρων. 

Β. Διαγράφεται το εσφαλμένο οκτώ (8) θέσεις ΔΕΙ Διοι¬ 
κητικού - Οικονομικού. 

Γ. Γράφεται το άρθρο οκτώ (8) θέσεις ΔΕΙ Διοικητικού - 
Οικονομικού εκ των οποίωνμια (1) θέση Αποθηκαρίου. 

Δ. Διαγράφεται μία (1) θέση ΥΕ 16 Αποθηκαρίου. 

Από την παρούσα απόφαση δεν προκαλείται πρόσθετη 
δαπάνη σε βάρος του Δήμου. 


Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Σάμος, 27 Φεβρουάριου 1998 

Με εντολή Γεν. Γραμματέα Περιφέρειας 
Η Αναπληρ. Δ/ντής 

Τοπ. Αυτ/σης & Δ/σης Νομού Σάμου κ.α.α. 

ΣΤΕΛΛΑ ΣΑΡΡΗ 

-♦- 

Αριθ. 1908 ( 8 > 

Σύσταση Δημοτικού Νομικού Προσώπου στο Δήμο Σερ¬ 
βιών Ν. Κοζάνης με την επωνυμία «Παιδικός Σταθμός 

Δήμου Σερβίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρ. 26 και 203 του Π.Δ. 410/95. 

2. Την αριθ. Π26/392Β/97 απόφαση του Υπουργού 
Εσωτερικών Δημόσιας Διοίκησης & Αποκ. και Υπουργού 
Υγείας Πρόνοιας περί μεταβίβασης στο Δήμο Σερβιών του 
Κρατικού Παιδικού Σταθμού. 

3. Την αριθ. 185/97 απόφαση του Δημοτικού Συμβου¬ 
λίου Σερβιών περί προσαρμογής της συστατικής πράξης 
του Κρατικού Παιδικού Σταθμού Σερβίων στις διατάξεις 
του Δ.Κ.Κ. εκδίδουμε πράξη όπως παρακάτω: 

1. Συστήνουμε ίδιο νομικό πρόσωπο στο Δήμο Σερβίων 
με την επωνυμία «Παιδικός Σταθμός Δήμου Σερβίων». 

2. Σκοπός του νομικού προσώπου είναι η φύλαξη, η 
προστασία, η φροντίδα, ημερήσια διατροφή, διαπαιδαγώ¬ 
γηση, ψυχαγωγία νηπίων και βρεφών εργαζομένων γο¬ 
νέων, νοητική, συναισθηματική, κοινωνική, ανάπτυξη των 
παιδιών, την προπαρασκευή του για την φυσική μετάβασή 
τους απο την οικογενειακή ζωή στο σχολικό περιβάλ¬ 
λον. 

3. Πόροι του Νομικού Πρωσώπου είναι: 

Υποχρεωτική επιχορήγηση που προβλέπεται από την 
παρ. 8 του άρθρου 9 του Ν. 2503/97. 

Υποχρεωτική επιχορήγηση του Δήμου Σερβίων. 

Κάθε είδους εισφορές, δωρεές, κληρονομιές κ.λ.π. 

4. Περιουσία του Νομικού προσώπου είναι π υφιστά¬ 
μενη κινητή και ακίνητη περιουσία αυτού και κάθε χώρος ή 
κτίριο που θα παραχωρηθεί ή θα μεταβιβασθεί σ αυτό. 

5. Το νομικό πρόσωπο εκπροσωπείται στο δικαστήριο 
και αε κάθε Δημόσια Αρχή από χον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Η δαπάνη που προκαλείται σε κάθε περίπτωση θα καλυ¬ 
φθεί από τον προπυπολογισμό του Δήμου. 

Η παρούσα να δημοσιευθεΐ στην Εφημερίδα της Κυβερ¬ 
νήσεις. 

Κοζάνη, 24 Φεβρουάριου 1998 
Με εντολή 

Γενικού Γραμματέα Περιφέρειας 
Η Προϊσταμένη 
Αυτ/σης & Αποκ/σης 
Ε. ΛΕΒΑΝΤΑΚΗ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 


7η γραμμή, αντί «αρχία πόλις», διορθώνεται «Αρχαία πό¬ 
λις». 

3) Στη σελ. 934, στους γενικούς όρους αρ. 2 συμπληρώ¬ 
νεται η τελευταία πρόταση «....το κτίσμα υποχρεωτικά το¬ 
ποθετείται σε εκτός της Ζώνης Α', τμήμα του γηπέδου, 
τηρουμένων και των άλλων γενικών διατάξεων.... 11 ο οποίο 
παρελήφθη εκ παραδρομής. 

4) Στη σελ. 934, στους γενικούς όρους, αρ. 9, αντί 
«....εκτός αρχαιολογικού χώρου...» διορθώνεται σε 
«....εντός αρχαιολογικού χώρου...... 

(Από το Υπουργείο Πολιτισμού) 

4 - 


(9) 

Στην υπουργική απόφαση Γ2/6953/28.11.97 απόφαση 
ΥΠΕΠΘ που δημοσιεύτηκε στοΦΕΚ 1057/τ. Β71.12.97, 
γίνονται οι εξής διορθώσεις: 

α) Στη σελίδα 13899 ΜΑΘΗΜΑΤΑ ΕΠΙΛΟΓΗΣ ο δεύτε¬ 
ρος αύξων αριθμός «13» διορθώνεται σε «1» και ο τίτλος 
του μαθήματος που αντιστοιχεί σ 1 αυτό απότο εσφαλμένο 
«Αισθητική Αγωγή» (Στοιχεία θεατρολογίας, Μουσική και 
Καλλιτεχνικά)», στο ορθό «Αισθητική Αγωγή» (Στοιχεία 
Θεατρολογίας, Μουσική και Εικαστικά)», και 

β) Στη σελ. 13900 (Β' Τάξη Λυκείου) ΜΑΘΗΜΑΤΑ ΓΕ¬ 
ΝΙΚΗΣ ΠΑΙΔΕΙΑΣ α/α 2. και Γ Τάξη Λυκείου ΜΑΘΗΜΑΤΑ 
ΓΕΝΙΚΗΣ ΠΑΙΔΕΙΑΣ α/α 2. αντί του εσφαλμένου «Ξένη 
Γλώσσα» τίθεται το ορθό «Α' Ξένη Γλώσσα». 

(Από το ΥΠ.Ε.Π.Θ.) 

-♦- 

( 10 ) 

Στην ΥΠΠΟ/ΑΡΧ/Α1 /Φ24/62951 /3709/18.12.1997 
απόφαση Υπουργού Πολιτισμού σχετικά με τον καθορισμό 
Ζωνών Α’ και Β' προστασίας αρχ/κού χώρου Ξεροκάμπου, 
Κοιν. Ζήρου, επαρ. Σητείας, Ν. Λασιθίου - Χρήσεις γης 
στη Ζώνη ΑΊ-5, που δπμοσιεύθπκε στο ΦΕΚ 97/Β7 
10.2.1998, γίνονται οι εξής διορθώσεις: 

1) Στη σελ. 933, στο αρ. 6 των υπ' όψιν στοιχείων, αντί 

«Υ.Α. ΥΠΠΟ/ΑΡΧ/Α1 /Φ43/61204/13607/19.12.1997», 
διορθώνεται «.61/204/3607/.1997». 

2) Στη σελ. 933, στην προτελευταία παράγραφο, στην 


( 11 ) 

Στην Α.Π. 4409/12.8.97 απόφαση του Γενικού Γραμ¬ 
ματέα της Περιφέρειας Νοτίου Αιγαίου (ΦΕΚ 767/Β/ 
29.8.97) «Ένταξη σε θέσεις και κατάταξη σε βαθμούς και 
ειδικότητες των υπαλλήλων που μεταφέρονται στην Περι¬ 
φέρεια» γίνονται οι εξής διορθώσεις σφαλμάτων: 

1. Ο αριθμός των υπηρετούντων μονίμων υπαλλήλων 
την 27.2.97 σε υπηρεσίες της Περιφέρειας οι οποίοι 
εντάσσονται σε μεταφερόμενες αντίστοιχες θέσεις διορ¬ 
θώνεται από το εσφαλμένο «359 μόνιμοι» στο ορθό «169 
μόνιμοι». 

2. Ο πλεονάζον χρόνος στον Α' βαθμό του υπαλλήλου 
Παπαδόπουλου Ιωάννη, κλάδου ΠΕ Μηχανικών την 
27.2.97 διορθώνεται από το εσφαλμένο έτη 6, μήνες 3, 
ημέρες 27 στο ορθό έτη 6, μήνες 9, ημέρες 27. 

3. Ο πλεονάζον χρόνος στον Α' βαθμό του υπαλλήλου 
Διμέλη Παναγιώτη κλάδου ΤΕ Δασοπονικού την 27.2.97 
διορθώνεται από το εσφαλμένο έτη 10, μήνες 7, ημέρες 
26 στο ορθό έτη 18, μήνες 7, ημέρες 24. 

4. Το όνομα της ενταχθείσας υπαλλήλου Νικολοϋζου 
Άννα - Μαρία διορθώνεται στο ορθό Νικολούζου Άννα. 

5. Το επώνυμο του ενταχθέντος υπαλλήλου Παραμάρ- 
κου Αθανασίου διορθώνεται στο ορθό Παπαμάρκος Αθα¬ 
νάσιος. 

6. Ο πλεονάζον χρόνος στο Δ' βαθμό της υπαλλήλου 
Μπαλατσούκα Αικατερίνης την 27.2.97 διορθώνεται από 
το εσφαλμένο έτη 3, μήνες 3, ημέρες 27 στο ορθό έτη 1, 
μήνες 2, ημέρες 29- 

(Από την Περιφέρεια Νότιου Αιγαίου) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 08 * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε,Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. ♦ Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 65“ 

5248 320 Δημοκρατίας 1 Τ.Κ. 691 00 26 51 . 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α Π.Σ.) 

Ν.Π,Δ,Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 - 

1.500 - 

750 - 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















